
แบบสรุปรายงานผลการนำการประเมินจริยธรรม ไปใช้ในการบริหารทรัพยากรบุคคล
หน่วยงาน องค์การบริหารส่วนตำบลห้วยปริก ประจำปีงบประมาณ พ.ศ. 2566 
รายงานผลการนำการประเมินจริยธรรม ไปใช้ในการบริหารทรัพยากรบุคคล มีรายละเอียด ดังนี้ 
วัตถุประสงค์ 
แบบรายงานการประเมินจริยธรรมมีวัตถุประสงค์เพื่อให้หน่วยงานของรัฐรายงานการนำผลการประเมิน จริยธรรมไปใช้ในกระบวนการบริหารทรัพยากรบุคคลในกระบวนการใดกระบวนการหนึ่งภายในปีงบประมาณ พ.ศ. 2566 อาทิ ความประพฤติและพฤติกรรมทางจริยธรรม การประเมินสมรรถนะ หรือ การปฏิบัติงาน หรือการสอบวัดความเข้าใจเกี่ยวกับมาตรฐานทางจริยธรรม ประมวลจริยธรรม เป็นต้น 
ชื่อหน่วยงาน องค์การบริหารส่วนตำบลห้วยปริก 
ปีงบประมาณ 2566 
วัน/เดือน/ปี ที่รายงาน 28 มีนาคม พ.ศ. 2566 
ประมวลจริยธรรมที่หน่วยงานใช้ดำเนินการภายในหน่วยงาน 
ชื่อประมวลจริยธรรม “ประมวลจริยธรรมองค์การบริหารส่วนตำบลห้วยปริก พ.ศ. 2566” 
URL ที่เผยแพร่ www.huaiprik.go.th/การบริหารงานและพัฒนาทรัพยากรบุคคลและมาตรการเสริมสร้างมาตรฐานทางจริยธรรม/ประมวลจริยธรรมสำหรับเจ้าหน้าที่ของรัฐ 
ข้อกำหนดจริยธรรมที่หน่วยงานใช้ดำเนินการภายในหน่วยงาน (ถ้ามี)  
ชื่อข้อกำหนดจริยธรรม ......-................................................................................................................... 
URL ที่เผยแพร่ ..................-................................................................................................................... 
ชื่อการดำเนินการหรือกิจกรรมการประเมินพฤติกรรมทางจริยธรรมที่นำไปใช้ในการบริหารทรัพยากรบุคคล
“การประเมินผลการปฏิบัติงาน และการพิจารณาความดีความชอบประจำปี” 
1. ขั้นตอนการบริหารทรัพยากรบุคคลที่ได้นำผลการประเมินพฤติกรรมไปใช้ประกอบการดำเนินงาน การประเมินผลการปฏิบัติงาน และการพิจารณาความดีความชอบประจำปีมีขั้นตอนสำคัญ ดังต่อไปนี้ 
1.1 ประกาศหลักเกณฑ์และวิธีการประเมินผลการปฏิบัติงาน 
1.2 ประชุมชี้แจงบุคลากรของแต่ละส่วนราชการ 
1.3 กำหนดตัวชี้วัดร่วมกัน

1.4 บุคลากรตอบแบบประเมิน 360 องศา 
1.5 หัวหน้าส่วนราชการประเมินผลการปฏิบัติงานงานด้านผลสัมฤทธิ์ของงานและพฤติกรรมการทำงาน
1.6 ส่งผลการประเมินไปยังงานการเจ้าหน้าที่
1.7 แต่งตั้งคณะกรรมการประเมินพิจารณากลั่นกรองผลการปฏิบัติงาน
1.8 ประชุมคณะกรรมการประเมิน
1.9 ประกาศผลการประเมินผู้ที่มีผลการประเมินระดับดีเด่น 
1.9 ส่งผลการประเมินให้คณะกรรมการเลื่อนขั้นเงินเดือน ค่าจ้าง ค่าตอบแทน 
1.10 คณะกรรมการพิจารณาเลื่อนขั้นเงินเดือน ค่าจ้าง ค่าตอบแทน พิจารณาให้ความเห็นชอบ 
2. รายละเอียดการประเมินพฤติกรรมทางจริยธรรมที่สอดคล้องกับมาตรฐานทางจริยธรรม                    หรือประมวล จริยธรรม หรือข้อกำหนดจริยธรรม หรือพฤติกรรมที่ควรกระทำและไม่ควรกระทำ                          (Dos & Don’ts) 
2.1 การประเมินสมรรถนะ ของบุคลากรองค์การบริหารส่วนตำบลห้วยปริก สายผู้บริหาร ประกอบด้วย 1) การเป็นผู้นำการเปลี่ยนแปลง 2) ความสามารถในการเป็นผู้นำ 3) ความสามารถในการพัฒนาคน 4) การคิดเชิงกลยุทธ์ สำหรับการประเมินสมรรถนะหลักสำหรับสายสายวิชาการและสายทั่วไป ประกอบด้วย 1) การมุ่งผลสัมฤทธิ์ 2) การยึดมั่นในความถูกต้องและจริยธรรม 3) ความเข้าใจในองค์กรและระบบงาน 4) การบริการเป็นเลิศ 5) การทำงานเป็นทีม สำหรับการประเมินสมรรถนะประจำตำแหน่งสายงานของบุคลากรองค์การบริหารส่วนตำบลห้วยปริกประกอบด้วย 1) การคิดวิเคราะห์ 2) การค้นหาและการจัดการฐานข้อมูล 3) การแก้ไขปัญหาแบบมืออาชีพ 4) ศิลปะการโน้มน้าวจูงใจ 5) การให้ความรู้และการเสริมสร้างสัมพันธ์ 6) การแก้ไขปัญหาและการดำเนินการเชิงรุก 7) การบริหารความเสี่ยง 8) การบริหารทรัพยากร 9) การวางแผนและการจัดการ 10)การวิเคราะห์และการบูรณาการ 11) ความละเอียดรอบคอบและความถูกต้องของงาน 12) การยึดมั่นในหลักเกณฑ์ 13) การสร้างให้เกิดการมีส่วนร่วมในทุกภาคส่วน 14) ความคิดสร้างสรรค์ 15) การมุ่งความปลอดภัยและการระวังภัย 16) การกำกับติดตามอย่างสม่ำเสมอ 17) การสั่งสมความรู้และความเชี่ยวชาญในสายอาชีพ 18) การควบคุมและจัดการสถานการณ์อย่างสร้างสรรค์ 19) จิตสำนึกและความรับผิดชอบต่อสิ่งแวดล้อม 20) ความเข้าใจพื้นที่และการเมืองท้องถิ่น 21) สร้างสรรค์เพื่อประโยชน์ของท้องถิ่น 22) ความเข้าใจผู้อื่นและตอบสนองอย่างสร้างสรรค์ ซึ่ง สอดแทรกความรู้ด้านคุณธรรมจริยธรรม เป็นเกณฑ์การประเมินในการขับเคลื่อนจริยธรรม 
2.2 การประเมินผลการปฏิบัติงานของพนักงานประจำปี ปีละ 2 ครั้ง ตามรอบปีงบประมาณ คือ การประเมินผลการปฏิบัติงาน ครั้งที่ 1 ระหว่างวันที่ 1 ตุลาคม ถึง 31 มีนาคม ของปีถัดไป และครั้งที่ 2 ระหว่างวันที่ 1 เมษายน ถึง 30 กันยายน ของปีเดียวกัน ซึ่งการประเมินนั้น ผู้รับการประเมินต้องได้รับการประเมิน ผลสัมฤทธิ์ของงาน และพฤติกรรมการทำงาน อาทิ การมุ่งผลสัมฤทธิ์ การยึดมั่นในความถูกต้องชอบธรรมและ จริยธรรม เป็นเกณฑ์การประเมิน ในการขับเคลื่อนจริยธรรม 
3. สรุปผลการดำเนินการประเมินพฤติกรรมทางจริยธรรม บุคลากรในหน่วยงานขององค์การบริหารส่วนตำบลห้วยปริก ที่ประเมินผลการปฏิบัติงาน มีพฤติกรรมในการทำงานที่ดี ยึดมั่นในความจริง ความถูกต้อง ส่งเสริมความดีงาม ความเป็นเหตุ เป็นผล โดยเฉพาะความสุจริต การปฏิบัติหน้าที่ อย่างตรงไปตรงมา การไม่ใช้ตำแหน่งหน้าที่หาผลประโยชน์ให้กับ ตนเองและพวกพ้อง ซึ่งคุณธรรมข้อหนึ่งที่สำคัญ คือ ความซื่อสัตย์สุจริต ประเทศบ้านเมืองจะพัฒนาอยู่ได้ก็ย่อม อาศัยความซื่อสัตย์สุจริตเป็นพื้นฐาน

4. รายละเอียดการนำผลการประเมินพฤติกรรมทางจริยธรรมไปใช้ในการบริหารทรัพยากรบุคคล
4.1 บุคลากรในหน่วยงานขององค์การบริหารส่วนตำบลห้วยปริก ซึ่งได้รับการประเมินพฤติกรรมทางจริยธรรม จะมีบุคลิกลักษณะที่สะท้อนให้เห็นถึงความรู้ทักษะ ทัศนคติที่ดี ประพฤติ ปฏิบัติตามตามจรรยาบรรณวิชาชีพ การปฏิบัติหน้าที่ โดยมุ่งผลสัมฤทธิ์ในการปฏิบัติงาน อย่างตั้งใจและ เต็มใจในการให้บริการ การอุทิศตนเพื่อพัฒนาองค์กร ด้านคุณลักษณะ ด้านคุณธรรม จริยธรรม ความเป็น ประชาธิปไตย ภูมิใจในความเป็นไทย และทักษะการใช้ชีวิต และการพัฒนาองค์กรให้ก้าวหน้าอย่างเต็มที่ ทั้งการ วางตนเป็นแบบอย่างที่ดีในด้านคุณธรรม จริยธรรม ไม่ยุ่งเกี่ยวกับอบายมุข มีบุคลิกภาพที่มีความน่าเคารพนับถือ ของประชาชนที่มาใช้บริการโดยทั่วไป 
4.2 การประเมินผลการปฏิบัติงาน เป็นการตรวจสอบความสามารถและสมรรถนะของ บุคลากร ที่มีต่อการปฏิบัติงานในงานหรือหน้าที่ที่รับผิดชอบตลอดรอบการประเมินในเชิงปริมาณ คุณภาพ และประโยชน์ ตามวิธีการที่หน่วยงานกำหนดไว้เปรียบเทียบกับเป้าหมายผลการปฏิบัติงานตามที่กำหนดไว้เมื่อต้นรอบการ ประเมิน ว่าผลสำเร็จในการปฏิบัติงานของแต่ละบุคคล เป็นไปตามเป้าหมายจริงหรือไม่ อย่างไร เพื่อที่จะใช้เป็น ข้อมูลประกอบการตัดสินใจในการพิจารณาเรื่องต่าง ๆ เช่น การเลื่อนเงินเดือน การแต่งตั้งหรือการพัฒนา เป็นต้น 
4.3 การให้รางวัล การให้รางวัล มีความสำคัญต่อวงจรการบริหารผลงานและต่อหน่วยงาที่ปฏิบัติงานสำเร็จตาม เป้าหมายที่กำหนด และตามข้อตกลงที่หน่วยงานกำหนดไว้ การให้รางวัล มีทั้งรางวัลที่เป็นตัวเงิน และไม่เป็นตัว เงิน โดยการให้รางวัลอาจมีทั้งที่เป็นทางการหรือไม่เป็นทางการก็ได้เช่น การปรับเงินเดือน หรือการยกย่องชมเชย เป็นต้น 
ดังนั้น การบริหารผลงาน โดยเฉพาะในขั้นตอนการประเมินผลการปฏิบัติงานนั้น กล่าวคือ การ ประเมินตามสิ่งที่ตกลงกันไว้หรือผลสัมฤทธิ์ของโครงการ/งาน/กิจกรรมซึ่งกำหนด โดยค่าเป้าหมาย รวมถึง พฤติกรรมซึ่งแสดงออกในการปฏิบัติงาน ซึ่งกำหนดโดยสมรรถนะ (Competency) และการประเมินจะนำคะแนน การประเมินผลสมฤทธิ์ส่วนหนึ่ง กับคะแนนการประเมินพฤติกรรมการทำงานอีกส่วนหนึ่ง นำมาคิดคำนวณรวมกัน จะได้คะแนนผลการปฏิบัติงาน ซึ่งจะนำไปใช้ในการพิจารณาความดีความชอบ ตลอดจนใช้เป็นข้อมูลในการ ปรึกษาหารือระหว่างผู้ปฏิบัติกับผู้บังคับบัญชา เพื่อนำไปสู่การพัฒนาปรับปรุงประสิทธิผลในการปฏิบัติงาน ตลอดจนการพัฒนาบุคลากรต่อไป 
5. ปัญหา/อุปสรรค และข้อเสนอแนะ 
5.1 ปัญหาด้านหลักเกณฑ์และวิธีการประเมินผลการปฏิบัติงาน มีการกำหนดหลักเกณฑ์การ ประเมินผลการปฏิบัติงานยังไม่ชัดเจน ในด้านของการกำหนดดัชนีชี้วัดให้มีความเป็นธรรม อาจเป็นเพราะความ แตกต่างหลากหลายทางด้านประเภท หรือระดับตำแหน่ง การกำหนดวิธีการและขั้นตอนในการประเมินและการ วัดผลที่มีความโปร่งใส เป็นธรรม อาจมีความยุ่งยากซับซ้อน ทั้งนี้การกำหนดวัตถุประสงค์ในการประเมินอาจไม่ ชัดเจนเพียงพอ อาจเกิดความไม่เป็นธรรมต่อผู้รับการประเมิน 
5.2 ปัญหาด้านผู้ประเมิน ผู้บังคับบัญชาผู้ประเมินมีการใช้ดุลพินิจในการประเมินผลการ ปฏิบัติงาน โดยไม่นำผลประเมินจากการทำงานจริงมาพิจารณา แต่ใช้ความชอบส่วนตัวในการประเมิน 
5.3 ปัญหาด้านผู้รับการประเมิน ขาดความรู้ความเข้าใจที่ถูกต้องเกี่ยวกับหลักเกณฑ์และวิธีการ ประเมินผลการปฏิบัติงาน มีทัศนคติที่ไม่ดีไม่ยอมรับต่อระบบการประเมินผล ขาดศรัทธาและความเชื่อมั่นในระบบ การประเมิน 

5.4 ปัญหาด้านเครื่องมือการประเมินคุณธรรมจริยธรรมต่อการปฏิบัติงาน มีการกำหนด แบบฟอร์มในการประเมินมีขั้นตอนที่ยุ่งยาก ซับซ้อน โดยแบบประเมินผลฯ ไม่สามารถที่จะวัดผลการประเมินได้ อย่างแท้จริง

